Den Vest-Sjællandske Avis, 1823-08-16
Endskiøndt Corunna er endnu ikke erobret af de Franske, saa er deres Tilstand dog langt fra ikke saa besværlig i Gallizien som Catalonien. Officielle Efterretninger har man vel ikke derfra; men et Brev fra en Fransk Officeer beretter: at de Franske Tropper ere blevne modtagne af Jndvaanerne i Gallizien med en ubeskrivelig Enthusiasme, at 3000 Mand ere gaaede over til Gen. Morillo, og at kun2 til 3000 ligge indsluttede i Corunna, som blot der forsvare sig af Fortvivlelse. 2 Kanonbaade, som laae i Havnen ved Corunna, ere gaaede over til de Franske. – J Journal des Debats var der kommen en slem Trykfeil; thi der blev meldet der fra Madrid, at Gen. Morillo var ved Vigo bleven slaget af de Constitutionelle Tropper; men den følgende Dag blev der meldet, at det var en Trykfeil og at det var Morillo der havde slaget disse. Over England har man mange forskjellige Efterretning er fra Corunna, J Bladet Times berettes, at Gen. Wilsons Saar var ikke farligt og at han var frie for Feber, at Oberste Light var vel saaret haardt, men heller ikke farligt; at de Franske have den 15de gjort et Angreb med 5000 Mand; at Rytteriet kunde ikke komme til at virke formedelst Jlden fra Kanonbaadene, at Fægtningen var overmaade heftig og varede i 10 Timer lige til Natten. De Spanske gjorde 30 Fanger, hvoriblandt en Officeer; man fandt alle Fangerne beskiænkede og de angribende Franske Tropper havde ogsaa styrtet sig lige mod Mundingen af de Spanske Kanoner. – En Kutter, som havde forladt Corunna den 22de bragte den Efterretning derfra til England: at de Franske havde trukken sig tilbage fra Høiene om Staden, efterat de den 19de havde hørt op med at beskyde den. 1200 Mand Spanske Tropper vare udmarscherede for at forfølge de Franske, og General Wilson var afseilet til Vigo forat organisere 6000 Mand regulaire Tropper, som skulde medvirke til samme Formaal; Staden Forrol var bleven rømmet, fordi den ikke var at forsvare; men næsten alle Jndvaanerne vare komne til Corunna. Men sildigere er Dampbaaden, Royal George ankommen til Plymouth, som havde forladt Vigo den 2den August, og beretter: som der læses i Bladet Coureren, at Forvirringen saavel i Vigo som i Corunna vare grændseløs. Tropperne i Corunna forsvarede sig meget tappert; men det er umueligt at de kunne holde Staden saasnart de Franske faae deres svære Skyts. General Qviroga var ankommen til Vigo, men 800 Mand, som man havde udsendt fra denne Stad for at angribe General Morillo, vare gaaede over til ham. Andre Efterretninger sige: at Garnisonen i Corunna udgiør 4000 Mand, at Gen. Qviroga er af de Cortes kaldet til Cadix; men at General Novella havde overtaget Commandoen i Staden. Man troede at Garnisonen i den kunde holde sig endnu i 3 Maaneder. General Vigo havde besat Vigo med 3000 Mand og vilde forsvare sig der. Palarea stod med 1500 Mand og Præsten af Valdeorras med 700 Mand i Ryggen paa de Franske. Jmidlertid var der forefaldet en uheldig Fægtning imellem en Bataillon Spansk Militz og Morillos Tropper ved Broen Sampeio, de Anførerne for hine gik over til Morillo og 53 Mand bleve tagne til Fange. – Marskal Lauri sion er ankommen for St. Sebastian og har opfordret Staden paa nye. De Franske liberale Blade ere fulde af Efterretninger om den Mængde Gueriller, som omsværme i det indre af Spanien.